

**BUKOVINAI SZÉKELYEK ORSZÁGOS SZÖVETSÉGE**7150 Bonyhád, Dózsa György utca 29.

e-mail: info@bukovina.hu

**TOBORZÓ**

**XXIX. BUKOVINAI SZÉKELY NÉPRAJZI TÁBOR**

**MADÉFALVA**
**2018. július 14-22.**

A Bukovinai Székelyek Országos Szövetsége és Madéfalva - mint szállásadó település - várja azoknak a jelentkezését, akik 2018 nyarán szívesen jönnének a 29. Bukovinai Székely Néprajzi Táborba.

Eltöltünk egy hetet ismerkedéssel, kutatással, tanulással, tánccal, énekkel azokkal, akiknek ősei a madéfalvi veszedelem következtében hagyták el Székelyföldet.

* Szeretettel várjuk a hagyományaikat őrző, Magyarországon élő bukovinai székelyek fiataljait, elsősorban azokat, akik az elmúlt években részt vettek a Bukovinai Székely Néprajzi Táborokban.
* Várjuk a Bukovinából kirajzottak képviselőit, többek közt az al-dunaiakat, csernakeresztúriakat, dévaiakat, sztrigyszentgyörgyieket, ludasiakat és más szórványokban élőket.
* Várjuk a Gyimesekben és Moldvában élő székelyeket, akik őrzik még a madéfalvi veszedelem emlékét.
* Várjuk azokat a fiatalokat, akiket érdekel a néprajz.
* Várjuk azokat a fiatalokat, akik többet szeretnének tudni a bukovinai székelyekről, gyimesiekről, moldvaiakról.
* Várjuk azokat a fiatalokat, akik fontosnak érzik a hagyományok őrzését.
* Várjuk azokat, akik segítenének abban, hogy minél többet megtudhassunk, megtanulhassunk kultúránkról, az azonosságokról és különbözőségekről.

**A 2018-as nyár programjában az azonosságok és különbözőségek kutatása a program. 1764, a madéfalvi veszedelem óta milyen változások jöttek létre a különböző területekre került székelyek életmódjában, táncaiban, zenéjében, népdalaiban, nyelvében és öltözetében.**

**A jelentkezés kétfordulós, az első határidő: 2018. április 30.**

**Fényképes önéletrajzokat várunk.**
**A részvételi díj befizetésével válik véglegessé a jelentkezés.**

**Érdeklődni:**
Bukovinai Székelyek Országos Szövetsége elérhetőségein, és a szervezőknél:

**Illés Tibor,** a BSZOSZ elnöke
**Lőrincz Etel, a** BSZOSZ elnökségi tagja

***„1764. Madéfalva. A közös gyökerek.”***